[image: ]Til medlemmer av Kvitsøy idrettslag. 

Valgkomiteen til Kvitsøy Idrettslag har startet arbeidet med å rekruttere til verv i idrettslaget for perioden 2020 - 2021. Er du den vi jakter etter?
Kvitsøy idrettslag blir i løpet av året 75 år. Valgkomiteen vet at det sittende styret har store ambisjoner om å markere dette på en verdig måte. I skrivende stund er deler av styret og personer tilknyttet idrettslaget sterkt involvert i realiseringen av Kvitsøy Idrettspark. Sportslig er det høy aktivitet med mange forskjellige grupperinger der fotball utgjør den største gruppa og der Kvitsøy dykkerklubb (KDK) er siste nykommer. Idrettslaget har etter hva valgkomiteen kjenner til god økonomisk styring.
[bookmark: _GoBack]De ulike vervene velges for ett år av gangen. Flere av personene som innehar de ulike vervene pr. i dag har på spørsmål fra valgkomiteen signalisert av de stiller seg til disposisjon for idrettslaget, men det vil allikevel være behov for nye bidragsytere. 
Valgkomiteens mandat er å fremme kandidater til styreleder, nestleder, sekretær og to medlemmer samt tre vararepresentanter.
I tillegg skal vi fremme forslag til kontrollkomiteen. Denne skal bestå av leder og to medlemmer samt en vararepresentant.
Valgkomiteen ønsker å ivareta flere forhold ved innstilling til ny styresammensetning. Et bredt aldersspenn, engasjement og positiv holdning er å foretrekke. I tillegg skal kjønnsbalansen tilfredsstille kravene til NIFs lovverk.
Forslag til kandidater kan fremmes til valgkomiteen innen 17. februar 2020.
Forslagene sendes til leder av valgkomiteen på epost: nordbo.olav@gmail.com
 
Med vennlig hilsen Valgkomiteen
Leder: Olav Nordbø
Tlf. 92 88 05 94
Epost: nordbo.olav@gmail.com

Medlem: Bente Helen Meling
Tlf. 48 26 87 78
Epost: bente_meling@hotmail.com
Medlem: Anders Solgård
Tlf. 90 65 32 73
Epost: anders.solgard@kvitsoy.kommune.no
Varamedlem: Eirik Waage
Tlf. 95 16 13 87
Epost: eirwaa@gmail.com

Kvitsøy Idrettslag avholder årsmøte den 11. mars 2020 kl. 19:00 på Klubbhuset.

